कुछ लोगो को गहन अवसाद की बीमारी बार-बार होती है। ऐसे मरीजो को एण्टीडिप्रसेन्ट दवाएं ठीक होने के पश्चात भी कई वर्षों तक लेनी होती है ताकि अवसाद रोग को पुनः होने से रोका जा सके। ऐसा वृद्ध लोगों में बहुत महत्वपूर्ण है क्योंकि उनमें अवसाद रोग कई बार होने की संभावना ज्यादा रहती है, कुछ लोगों के लिए अन्य दवाओं जैसे लिथियम की जरूरत पड़ सकती है। दवाओं के अतिरिक्त साइकोथेरेपी भी सहायक हो सकती है।